section_heading: Produkcija
paragraph_text: Počevši od ove epizode, preživjeli polako počinju napuštati pećine - lokaciju koju su producenti smatrali izrazito teškom za snimanje i "ne pretjerano estetski dobrom". Stanica Labud postat će glavno mjesto radnje druge sezone zbog svoje tajanstvenosti, ali i udobnosti koju pruža protagonistima radnje poput struje i hrane. Uz nagovještaj činjenice da je stanica izgrađena zbog opasnih namjera u njoj se nalazi i veliki betonski zid sa snažnom magnetskom snagom. Okno je u potpunosti kompjuterski generirano, a scene u njemu snimane su uz pomoć zelenog ekrana.